CELEX: 62016TN0347
Language: sl
Date: 2016-06-29 00:00:00
Title: Zadeva T-347/16: Tožba, vložena 29. junija 2016 – Inox Mare/Komisija

16.8.2016   
            
            
               SL
            
            
               Uradni list Evropske unije
            
            
               C 296/38
            
         Tožba, vložena 29. junija 2016 – Inox Mare/Komisija
   (Zadeva T-347/16)
   (2016/C 296/48)
   Jezik postopka: italijanščina
   
      Stranki
   
   
      Tožeča stranka: Inox Mare (Rimini, Italija) (zastopnik: R. Holzeisen, odvetnik)
   
      Tožena stranka: Evropska komisija
   
      Predlog
   
   Tožeča stranka Splošnemu sodišču predlaga, naj razglasi ničnost sklepa Komisije z dne 6. januarja 2016, s katerim je bilo ugotovljeno, da povračilo uvoznih dajatev ni upravičeno v konkretnem primeru [REM 02/14 – C(2015) 9672 final], in naj toženi strani naloži plačilo stroškov.
   
      Tožbeni razlogi in bistvene trditve
   
   Sklep, ki se izpodbija s to tožbo, je bil sprejet po sklepu, ki je predmet zadeve T-289/16, Inox Mare/Komisija.
   Tožeča stranka v utemeljitev tožbe navaja nezakonitost izpodbijanega akta, ki izhaja iz hudih kršitev zakonitosti povezanega postopka preiskave, ki jo je opravil OLAF in ki se je zaključila s končnim poročilom, izpodbijanim v zgoraj navedeni zadevi T-289/16.
   Izpodbijani sklep naj bi konkretno vseboval te kršitve:
   
               —
            
            
               kršitev in napačna uporaba zakonodaje Skupnosti o protidampinški dajatvi.
            
         
               —
            
            
               kršitev in napačna uporaba zakonodaje Skupnosti in filipinske zakonodaje o obveznosti filipinskega carinskega organa glede nadzora nad poreklom blaga, ki ga potrdi ta organ.
            
         
               —
            
            
               kršitev in napačna uporaba člena 220(2)(b) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL, posebna izdaja v slovenščini, poglavje 2, zvezek 4, str. 307).
            
         Tožeča stranka torej predlaga razglasitev ničnosti izpodbijanega sklepa zaradi kršitev Pogodb in pravnih pravil v zvezi z njuno uporabo ter Listine Evropske unije o temeljnih pravicah, zlasti člena 41.